เรื่องร้องเรียน (ความปลอดภัย,ท่อระบายน้ำ,ถนน,ร้องเรียน) วันที่ 2023-09-01 03:23:42 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033792

ขอให้แก้ไขปัญหาฝาท่อระบายน้ำชำรุด บริเวณ ภายในซอยอินทามระ 49 ถนนประชาสุข  เขตดินแดง กรุงเทพมหานคร จุดสังเกต เมื่อเข้าไปในซอยดังกล่าวจะพบกับคอนโดรีเจ้นท์ รัชดาและคอนโดบูทีค รัชดา และจบพบฝาท่อระบายน้ำชำรุด จำนวน 2 จุด อยู่ใกล้เคียงกัน ซึ่งจะอยู่ด้านหน้าของคอนโดรีเจ้นท์ รัชดาและคอนโดบูทีค รัชดา เนื่องจากประชาชนแจ้งว่าได้ประสบปัญหาฝาท่อระบายน้ำชำรุด ผู้ร้องแจ้งว่าเดิมฝาท่อระบายน้ำดังกล่าวมีลักษณะเป็นเหล็ก ต่อมาเมื่อชำรุดและทรุดโทรม ประชาชนในพื้นที่จึงดำเนินการช่วยกันปรับปรุงและทำให้ฝาท่อระบายน้ำมีลักษณะเป็นคอนกรีตเสริมเหล็ก (สี่เหลี่ยม) แต่เมื่อเวลาผ่านไปฝาท่อระบายน้ำเกิดการชำรุด มีลักษณะแตก เกิดจากสาเหตุรถฯ สัญจรเป็นระยะเวลานาน ประชาชนจึงนำเก้าอี้ไปวางคลุมฝาท่อระบายน้ำ เพื่อป้องกันการเกิดอุบัติเหตุ เช่น ประชาชนสัญจรตกท่อระบายน้ำ จากกรณีดังกล่าวทำให้ประชาชนในพื้นที่ได้รับความเดือดร้อนและไม่ได้รับความสะดวกในการสัญจรเป็นอย่างมาก ประสบปัญหามาเป็นระยะเวลาประมาณ 1 สัปดาห์แล้ว เบื้องต้นวันที่ 25 สิงหาคม 2566 เวลา 09.05 น. ผู้ร้องทำการแจ้งเรื่องไปยังแอปพลิเคชัน Traffy Fondue ตามเลขที่รับแจ้ง  2023-NZL8DN ซึ่งพบว่าทางหน่วยงานได้ดำเนินการประสานส่งเรื่องไปยังสำนักงานเขตดินแดง ฝ่ายโยธา ต่อมาภายในวันเดียวกัน (วันที่ 25 สิงหาคม 2566) เวลา 15.16 น. ได้มีรายงานผลการปฏิบัติงานจากสำนักงานเขตดินแดง ฝ่ายโยธา ชี้แจ้งให้ผู้ร้องทราบว่า จากการตรวจสอบพื้นที่ดังกล่าวเป็นพื้นที่เอกชน ที่มีการครอบครองกรรมสิทธิ์ จึงไม่สามารถดำเนินการแก้ไขปัญหาดังกล่าวได้ จึงประสงค์ให้หน่วยงานที่เกี่ยวข้องดำเนินการแก้ไขปัญหาฝาท่อระบายน้ำชำรุดในบริเวณดังกล่าว 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata